Държавен вестник, бр. 6, 2013 г., стр. 11

БРОЙ  6	
Д Ъ Р Ж А В Е Н  В Е С Т Н И К 	
СТР.  11  
бюджета на Министерството на здравеопаз­
ването по ред, определен от министъра на 
здравеопазването.
Чл. 55. (1) Лечебните заведения за болнична 
помощ, които са били субсидирани от бюджета 
на Министерството на здравеопазването до 
31 декември 2012 г., получават изравнителна 
субсидия през първото тримесечие на 2013 г. 
за дейностите, изпълнени по договорите до 
края на 2012 г.
(2) Лечебните заведения по чл. 5, ал. 1 от 
Закона за лечебните заведения се финансират 
по досегашния ред.
Чл. 56. (1) Снабдяването на здравните и 
лечебните заведения с лекарствени продукти, 
медицински изделия, консумативи и инстру­
ментариум, медицинска техника и апаратура, 
предвидени в нормативен акт или произти­
чащи от приетите от Министерския съвет 
национални програми, планове и проекти, се 
осъществява от бюджета на Министерството 
на здравеопазването по реда на централизи­
раните доставки.
(2) Министерството на здравеопазването 
може да предоставя целево средства за ка­
питалови разходи на държавни лечебни заве­
дения – търговски дружества, и на лечебни 
заведения – търговски дружества със смесено 
държавно и общинско участие в капитала.
Чл. 57. Предвидените в бюджета на Ми­
нистерството на здравеопазването средства 
за провеждане на специализации в системата 
на здравеопазването могат да се превеждат 
на висши училища, на Военномедицинската 
академия, на второстепенни разпоредители с 
бюджетни кредити към министъра на здраве­
опазването, на лечебни и здравни заведения, 
в които се извършва обучение при условия­
та и по реда на Наредба № 34 от 2006 г. за 
придобиване на специалност в системата на 
здравеопазването (обн., ДВ, бр. 7 от 2007 г.; 
изм. и доп., бр. 89 от 2007 г., бр. 55 от 2008 г., 
бр. 12 и 72 от 2010 г., бр. 58 от 2011 г.; попр., 
бр. 60 от 2011 г.; изм. и доп., бр. 50 от 2012 г.).
Чл. 58. По предложение на министъра 
на финансите предвидените в централния 
бюджет за 2013 г. средства за изграждане и 
усъвършенстване капацитета на администра­
цията в областта на публичните финанси се 
предоставят по реда на чл. 34, ал. 2 от Закона 
за устройството на държавния бюджет по 
бюджета на Министерството на финансите за 
дейността на Школата по публични финанси.
Чл. 59. (1) Предвидените в централния 
бюджет за 2013 г. средства за официална по­
мощ за развитие се предоставят чрез бюджета 
на съответния първостепенен разпоредител 
с бюджетни кредити въз основа на акт на 
Министерския съвет.
(2) По предложение на министъра на 
външните работи от средствата по ал. 1 се 
предоставят 600 хил. лв. по бюджета на Ми­
нистерството на външните работи за 2013 г. за 
Доверителния фонд към ЮНЕСКО за участие 
в международното сътрудничество за развитие.
Чл. 60. Предвидените в централния бюджет 
за 2013 г. средства за обслужване на лизинговия 
договор за самолет Airbus 319 се предоставят 
по предложение на министъра на транспорта, 
информационните технологии и съобщенията 
по бюджета на Министерството на транспорта, 
информационните технологии и съобщенията 
на базата на фактически извършените пла­
щания по реда на чл. 34, ал. 2 от Закона за 
устройството на държавния бюджет.
Чл. 61. (1) Средствата по чл. 152, ал. 1 
от Семейния кодекс и по чл. 13 от Наред­
бата за определяне на реда за изплащане от 
държавата на присъдена издръжка, приета с 
Постановление № 167 на Министерския съвет 
от 2011 г. (обн., ДВ, бр. 48 от 2011 г.; изм. и 
доп., бр. 22 от 2012 г.), които са предвидени 
в централния бюджет, се предоставят на об­
щините като обща субсидия за делегираните 
от държавата дейности.
(2) Средствата, възстановени по реда на 
чл. 14, ал. 2 от наредбата по ал. 1, се отчитат 
в намаление на разходите на общината.
(3) Министерството на финансите прихваща 
средствата по ал. 2 от подлежащата на предос­
тавяне субсидия за действително извършени 
разходи за изплащане на присъдена издръжка, 
като наличните към 31 декември 2012 г. сред­
ства по бюджетите на общините, възстановени 
по реда на чл. 14, ал. 2 от наредбата по ал. 1, 
остават като преходен остатък и се използват 
през 2013 г. за същата цел.
Чл. 62. (1) Първостепенните разпоредите­
ли с бюджетни кредити могат да извършват 
разходи за заплащане превозните разноски 
на педагогическия персонал до 100 на сто от 
цените на абонаментните карти за пътуване 
във втора класа по железопътния транспорт 
и до 85 на сто – по автомобилния транспорт, 
за автобус от местоживеенето им до местора­
ботата в друго населено място и обратно на 
базата на утвърдени списъци от директорите 
на държавните и общински училища, детски 
градини и обслужващи звена.
(2) Предвидените в централния бюджет 
средства за компенсиране на част от разходите 
за пътуване на педагогическия персонал се 
предоставят по реда на чл. 34, ал. 1 и 2 от 
Закона за устройството на държавния бюджет 
по предложение на министъра на образова­
нието, младежта и науката.
(3) За извършване на промените по ал. 2 
първостепенните разпоредители с бюджетни 
кредити предоставят информация при усло­
вия и по ред, определени от министъра на 
образованието, младежта и науката.
(4) За общините средствата по ал. 2 се пре­
доставят като обща субсидия за делегираните 
от държавата дейности.